paragraph_text: Tony upravlja najmoćnijom zločinačkom organizacijom sjevernog New Jerseyja i mora činiti sve kako bi ona pravilno funkcionirala i održavati disonantne tonove na minimumu. Odnos između Tonyja i njegova strica, Corrada Johna Soprana, Jr. (poznatijeg po nadimku Junior Soprano), mnogo je godina bio vrlo blizak, dok je Junior glumio očinsku figuru nakon smrti Tonyjeva oca Giovannija (Johnny Boy) Soprana. Međutim, odnos se zategnuo nakon što je zlovoljni Junior postajao sve više marginaliziran u organizaciji nakon što se intenzivirala FBI-eva istraga njegovih aktivnosti. Dao je ubiti Brendana Filonea, što je razbjesnilo Tonyja. Kasnije se urotio s Tonyjevom vlastitom majkom, Livijom Soprano, kako bi ubili Tonyja (iako se pokušaj na kraju izjalovio).